Document ID: 32006D0080

KOMISIJAS LĒMUMS
(2006. gada 1. februāris),
ar ko atsevišķām dalībvalstīm piešķir atkāpi, kas paredzēta Padomes Direktīvas 92/102/EEK par dzīvnieku identificēšanu un reģistrēšanu 3. panta 2. punktā
(izziņots ar dokumenta numuru K(2006) 172)
(Autentisks ir tikai teksts čehu, franču, itāliešu, poļu, portugāļu un slovāku valodā)
(2006/80/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 27. novembra Direktīvu 92/102/EEK par dzīvnieku identificēšanu un reģistrēšanu (1), un jo īpaši tās 3. panta 2. punktu,
tā kā:
(1)
Direktīvas 92/102/EEK 3. panta 2. punktā ir paredzēta iespēja atļaut dalībvalstīm izslēgt no 3. panta 1. punktā prasītā saimniecību saraksta fiziskas personas, kuras audzē vienu cūku pašu vajadzībām vai patēriņam, vai ņemt vērā konkrētos apstākļus, ja minētajam dzīvniekam pirms tā pārvietošanas ir veiktas šajā direktīvā noteiktās pārbaudes.
(2)
Čehijas, Francijas, Polijas un Slovākijas iestādes ir pieprasījušas šo atļauju attiecībā uz saimniecībām, kurās nav vairāk par vienu cūku, un ir sniegušas pietiekamas garantijas attiecībā uz veterinārajām pārbaudēm.
(3)
Tāpēc Čehijai, Francijai, Polijai un Slovākijai ir jāļauj piemērot minēto atkāpi.
(4)
Ar Komisijas Lēmumu 95/80/EK (2) Portugālei piešķir atkāpi, kas paredzēta Direktīvas 92/102/EEK par dzīvnieku identificēšanu un reģistrēšanu 3. panta 2. punktā.
(5)
Ar Komisijas Lēmumu 2005/458/EK (3) Itālijai piešķir atkāpi, kas paredzēta Direktīvas 92/102/EEK par dzīvnieku identificēšanu un reģistrēšanu 3. panta 2. punktā.
(6)
Ir lietderīgi vienā lēmumā uzskaitīt tās dalībvalstis, kurām piešķirta Direktīvas 92/102/EEK par dzīvnieku identificēšanu un reģistrēšanu 3. panta 2. punktā paredzētā atkāpe.
(7)
Tāpēc Lēmumi 95/80/EK un 2005/458/EK ir jāatceļ un jāaizstāj ar šo lēmumu.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā uzskaitītajām dalībvalstīm atļauj piemērot atkāpi, kas paredzēta Direktīvas 92/102/EEK 3. panta 2. punktā attiecībā uz saimniecībām, kurās nav vairāk par vienu cūku.
2. pants
Ar šo atceļ Lēmumus 95/80/EK un 2005/458/EK.
3. pants
Šis lēmums ir adresēts Čehijas Republikai, Francijas Republikai, Itālijas Republikai, Polijas Republikai, Portugāles Republikai un Slovākijas Republikai.
Briselē, 2006. gada 1. februārī

Labels: 18
15
6